als_Latn dik_Latn sag_Latn
Drejtuesi i fushatës elektorale të PS-së në Elbasan, Taulant Balla i shoqëruar nga një grup kandidatësh për deputetë të Partisë Socialste Elbasan, zhvilluan një takim me emigrantë në Selanik.
Ja çfarë u theksua në këtë takim:
Takuam emigrantë të qarkut të Elbasanit, të cilët jetojnë dhe punojnë në Selanik. Ju presim më 25 Qershor
Këto janë zgjedhjet e fundit që shqiptarët tē cilët jetojnë jashtë nuk mund të votojnë atje ku jetojnë, por duhet ta ushtrojnë këtë të drejtë vetëm nëse kthehen në atdhe.
Gjatë bashkëbisedimit që kishim me shqiptarët që jetojnë Selanik shpreha keqardhjen që emigrantët nuk mund të votojnë aty ku jetojnë, por i bindur se ata do të kthehen për të votuar Partinë Socialiste në 25 Qershor.
Që prej Shtatorit do të fillojmë menjëherë punën për Reformën Zgjedhore me qëllim organizimin e të gjithë strukturës që do të bëjë të mundur shprehjen e votës së shqiptarëve kudo që ata jetojnë.
Eshtë shumë e rëndësishme për ne që të gjithë shqiptarët të jenë pjesë e vendimmarrjes për drejtimin që duhet të vazhdojë Shqipëria.
Shqiptarët që jetojnë jashtë vendit janë bashkë me ne në një moment historik për Shqipërinë sepse nuk bëhet fjalë për vetëm zgjedhje të radhës. Ne, socialistët shqiptarë, po ndërtojmë Shqipërinë e të gjithëve, me shtet funksional, punë të sigurtë, mirëqenie për qytetarët dhe të ardhme për gjeneratën tjetër.
Qeverisja e Shqipërisë në 4 vitet e ardhshme është po aq e rëndësishme për shqiptarët që jetojnë jashtë, sa është për ata që jetojnë në Shqipëri.
Siç kemi bërë me vende të tjera të Bashkimit Europian, ne do të nënshkruajmë marrëveshjen me Greqinë për njohjen e pensioneve. Kontributet që shqiptarët kanë dhënë në Greqi do t’u njihen edhe në Shqipëri.
Po ashtu, pas regjistrimit të shtetasve shqiptarë kudo jetojnë ne do t’i lehtësojmë ata nga taksat në Shqipëri. Emigrantët s’kanë pse paguajnë taksa në dy shtete njëkohësisht.
Por ne realizuam reformën më të rëndësishme të këtyre 25 viteve. Reforma në Drejtësi do t’i japë fund një herë e mirë korrupsionit të gjyqtarëve e prokurorëve. Emigrantët kur të kthehen në Shqipëri nuk do të kenë me frikë se shtëpitë e tyre do t’ua ketë zaptuat dikush tjetër me një vendim abuzim gjykate.
Shumë kemi bërë, por kemi ende shumë për të bërë ndaj na nevojitet edhe mbështetja e madhe e emigrantëve në 25 Qershor.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn